Contents
Index 🔎︎

# Microsoft Office

Määrab Microsoft Office'i dokumentide importimise ja eksportimise sätted.

Selle käsu kasutamiseks...

Choose LibreOffice - PreferencesTools - Options - Load/Save - Microsoft Office.

## Põimitud objektid

Jaotises Põimitud objektid saab määrata Microsoft Office'i OLE-objektide importimise ja eksportimise sätted.

Need sätted kehtivad, kui pole Microsofti OLE-serverit (nagu näiteks UNIX-is) või kui pole LibreOffice'i OLE-serverit, mis oleks valmis redigeerima neid OLE-objekte.

Kui põimitud objekti jaoks on aktiivne OLE-server, kasutatakse objekti käsitlemiseks antud OLE-serverit.

Kui MathType'i objektide jaoks pole aktiivset OLE-serverit, saab põimitud MathType'i objektid teisendada LibreOffice Mathi objektideks. Selle teisenduse toimimiseks ei tohi põimitud MathType'i objektid ületada MathType 3.1 nõudeid.

## Loendikast

Loendikastis on paaridena loetletud OLE-objektid, mida saab LibreOffice'isse laadimisel (L) ja/või Microsofti vormingusse salvestamisel (S) teisendada.

Märgista kirje ees olev ruut veerus [L], kui Microsofti OLE-objekt tuleb Microsofti dokumendi laadimisel LibreOffice'isse teisendada vastavaks LibreOffice'i OLE-objektiks.

Märgista kirje ees olev ruut veerus [S], kui LibreOffice'i OLE-objekt tuleb dokumendi salvestamisel Microsofti vormingusse teisendada vastavaks Microsofti OLE-objektiks.

## Teksti esiletõst

Microsoft Office'il on kaks märgiatribuuti, mis sarnanevad LibreOffice'i märgitaustale. Siin saab valida, kumba atribuuti (kas esiletõstu või varjustust) kasutatakse Microsoft Office'i failivorminguisse eksportides.